Αστυνομία: Πρόστιμο σε άστεγο, συνέβη πρώτη φοράστο Ρέθυμνο και ακολούθησαν κι άλλα περιστατικά στη Θεσσαλονίκη. Επίσης υπήρξε μια προκλητική αντιμετώπιση προς τους συνταξιούχους που χρειάστηκαν να στηθούν στα ΑΤΜ για να πάρουν τις συντάξεις τους. Όμως οι αρχές έμειναν ατάραχες απέναντι στουςδεκάδες που συγκεντρώθηκαν την Παρασκευή, στην εκκλησία του Προφήτη Ηλία στην Αγία Βαρβάρα, παρά τις απαγορεύσεις για τον κορονοϊό.

Οι δεκάδες πολίτες συγκεντρώθηκαν συγκεκριμένα την Παρασκευή, ημέρα των Χαιρετισμών, στο προαύλιο της εκκλησίας του Προφήτη Ηλία στην Αγία Βαρβάρα. Αν και ο ναός ήταν κλειστός, οι συγκεντρωμένοι έψαλαν τροπάρια, χωρίς να τηρούν κανένα από τα προστατευτικά μέτρα, και χωρίς να είναι σε απόσταση.



Πίστη δεν σημαίνει φανατισμός, η πίστη επίσης δεν είναι χωροταξικό ζήτημα

Μάλιστα όπως κατήγγειλε κάτοικος της περιοχής, κατά τη διάρκεια της συγκέντρωσης οι αστυνομικοί που βρίσκονταν στον περιβάλλοντα χώρο παρακολουθούσαν χωρίς να παρεμβαίνουν, αλλά στην ίδια περιοχή, στις αρχές Φεβρουαρίου είχαν προβεί σε συλλήψεις ανηλίκων επειδή είχαν γράψει συνθήματα με μαρκαδόρο. Τότε οι ανήλικοιαντιμετωπίστηκαν σαν εγκληματίες, με λήψη αποτυπωμάτων και παραμονή στο Α.Τ. της περιοχής, τώρα η μη τήρηση των απαγορευτικών μέτρων δεν θεωρήθηκε σημαντική ούτε για να γίνουν συστάσεις. Μπορούμε να μιλάμε για «επιλεκτική αντιμετώπιση».

Θυμίζουμε ότι η Ιερά Σύνοδος, καλεί σε στήριξη των μέτρων που έχουν ανακοινωθεί. Προτρέπει να τηρηθούν οι κατευθύνσεις που δίνουν οι επιστήμονες.ΗΙερά Σύνοδοςανακοίνωσε πως «κατανοεί την αγωνία της πολιτείας αυτή την περίοδο» και μετά το πέρας της συνεδρίασής της, την Τετάρτη, προέτρεψε τους πολίτες να ακούν τις υποδείξεις των επιστημόνων και να μένουν στο σπίτι.

Επισήμανε πως τα μέλη της εκκλησίαςθα απέχουν από τη Θεία Λειτουργία το προσεχές διάστημα, που περιλαμβάνει τις ακολουθίες του Πάσχα,που θα γίνεται κεκλεισμένων των θυρών και ζήτησε από τους πιστούς να προσεύχονται από το σπίτι τους.